**KÚPNA ZMLUVA**

*uzavretá podľa § 588 a nasl. zákona č. 40/1964 Zb. Občianskeho zákonníka v znení neskorších predpisov:*

**I.**

**ZMLUVNÉ STRANY**

**Obec Kračúnovce**

so sídlom: Kračúnovce 350, 087 01 Kračúnovce

IČO: 00322181

konajúca prostredníctvom: Michal Boleš, starosta obce

číslo účtu:SK11 5600 0000 0036 0006 4001

bankové spojenie: Prima banka

**ako predávajúci**

*(ďalej len „Predávajúci“)*

a

....................................................

titul, meno, priezvisko,rodné priezvisko / obchodné meno\*

....................................................

adresa bydliska / sídla / miesto podnikania\*

....................................................

dátum narodenia, číslo občianskeho preukazu, rodné číslo / IČO, DIČ\*

....................................................

štatutárny orgán právnickej osoby\*

....................................................

telefonický kontakt

...................................................

číslo účtu

...................................................

bankové spojenie

**ako kupujúci**

*(ďalej len „Kupujúci“)*

súhlasne prehlasujú a svojimi podpismi potvrdzujú, že ako oprávnení a k právnym úkonom spôsobilí uzatvárajú túto kúpnu zmluvu *(ďalej len „Zmluva“ v príslušnom gramatickom tvare)*:

**II.**

**PREAMBULA**

1. Predávajúci prejavuje v tejto Zmluve svoju **vôľu previesť vlastnícke právo k Nehnuteľnostiam** definovaným v čl. III. ods. 1 Zmluvy a Kupujúci prejavuje svoju **vôľu nadobudnúť vlastnícke právo k Nehnuteľnostiam** definovaným v čl. III. ods. 1 Zmluvy a **zaplatiť Predávajúcemu kúpnu cenu** definovanú v čl. IV. Zmluvy, a to spôsobom a za podmienok dojednaných v tejto Zmluve.
2. Táto Zmluva sa uzatvára ako **výsledok obchodnej verejnej súťaže** na predaj nehnuteľností- stavby a pozemku a v súlade so záväznými podmienkami obchodnej verejnej súťaže na predaj nehnuteľností – stavby a pozemku obcou Kračúnovce dňa ............................. na základe schváleného uznesenia obecného zastupiteľstva obce Kračúnovce č. 184/15/2024zo dňa 03.10.2024 *(ďalej len ako „OVS“).*
3. Zmluva sa uzatvára medzi Predávajúcim ako vyhlasovateľom OVS a Kupujúcim ako úspešným súťažiteľom v OVS.

**III.**

**PREDMET ZMLUVY**

1. Predávajúci vyhlasuje, že je výlučným vlastníkom nehnuteľností nachádzajúcich sa v obci

Kračúnovce, okres Svidník, v katastrálnom území Kračúnovce, ktorá je vedená v katastri nehnuteľností Okresného úradu Svidník, katastrálny odbor:

* **stavba - budova so súpisným číslom 150, postavená na novovytvorenej parcele registra KN-C č. 236/6, o výmere 112 m2,** druh pozemku: zastavaná plocha a nádvorie, spôsob využívania pozemku: pozemok, na ktorom je postavená bytová budova označená súpisným číslom, ktorý **bol odčlenený od pôvodného pozemku registra KN-C č. 236, o výmere 509 m2**, druh pozemku: zastavaná plocha a nádvorie, spôsob využívania pozemku: pozemok, na ktorom je postavená nebytová budova označená súpisným číslom, vedený Okresným úradom Svidník, katastrálny odbor na LV č. 546, okres Svidník, obec Kračúnovce, katastrálne územie Kračúnovce, **geometrickým plánom č. 35247568-61/2024**, vyhotoveným dňa 21.05.2024 Michalom Zelizňakom, Vyšná Jedľová 51, 089 01 Svidník, IČO: 35247568, autorizačne overenom dňa 21.05.2024 Ing. Zlaticou Molnárovou a úradne overenom dňa 28.05.2024 Ing. Lenkou Kaliňákovou pod číslom G1-157/2024
* **novovytvorený pozemok parcely registra KN-C č. 236/1, o výmere 306 m2,** druh pozemku: zastavaná plocha a nádvorie, spôsob využívania pozemku: pozemok, na ktorom je dvor, ktorý **bol odčlenený od pôvodného pozemku registra KN-C č. 236, o výmere 509 m2**, druh pozemku: zastavaná plocha a nádvorie, spôsob využívania pozemku: pozemok, na ktorom je postavená nebytová budova označená súpisným číslom, vedený Okresným úradom Svidník, katastrálny odbor na LV č. 546, okres Svidník, obec Kračúnovce, katastrálne územie Kračúnovce, **geometrickým plánom č. 35247568-61/2024**, vyhotoveným dňa 21.05.2024 Michalom Zelizňakom, Vyšná Jedľová 51, 089 01 Svidník, IČO: 35247568, autorizačne overenom dňa 21.05.2024 Ing. Zlaticou Molnárovou a úradne overenom dňa 28.05.2024 Ing. Lenkou Kaliňákovou pod číslom G1-157/2024
* **novovytvorený pozemok parcely registra KN-C č. 236/5, o výmere 91 m2,** druh pozemku: zastavaná plocha a nádvorie, spôsob využívania pozemku: pozemok, na ktorom je dvor, ktorý **bol odčlenený od pôvodného pozemku registra KN-C č. 236, o výmere 509 m2**, druh pozemku: zastavaná plocha a nádvorie, spôsob využívania pozemku: pozemok, na ktorom je postavená nebytová budova označená súpisným číslom, vedený Okresným úradom Svidník, katastrálny odbor na LV č. 546, okres Svidník, obec Kračúnovce, katastrálne územie Kračúnovce, **geometrickým plánom č. 35247568-61/2024**, vyhotoveným dňa 21.05.2024 Michalom Zelizňakom, Vyšná Jedľová 51, 089 01 Svidník, IČO: 35247568, autorizačne overenom dňa 21.05.2024 Ing. Zlaticou Molnárovou a úradne overenom dňa 28.05.2024 Ing. Lenkou Kaliňákovou pod číslom G1-157/2024
* **novovytvorený pozemok parcely registra KN-C č. 236/6, o výmere 112 m2,** druh pozemku: zastavaná plocha a nádvorie, spôsob využívania pozemku: pozemok, na ktorom je postavená bytová budova označená súpisným číslom, ktorý **bol odčlenený od pôvodného pozemku registra KN-C č. 236, o výmere 509 m2**, druh pozemku: zastavaná plocha a nádvorie, spôsob využívania pozemku: pozemok, na ktorom je postavená nebytová budova označená súpisným číslom, vedený Okresným úradom Svidník, katastrálny odbor na LV č. 546, okres Svidník, obec Kračúnovce, katastrálne územie Kračúnovce, **geometrickým plánom č. 35247568-61/2024**, vyhotoveným dňa 21.05.2024 Michalom Zelizňakom, Vyšná Jedľová 51, 089 01 Svidník, IČO: 35247568, autorizačne overenom dňa 21.05.2024 Ing. Zlaticou Molnárovou a úradne overenom dňa 28.05.2024 Ing. Lenkou Kaliňákovou pod číslom G1-157/2024.

(ďalej len „*Nehnuteľnosti*“)

1. **Predávajúci vyhlasuje, že prevádza vlastnícke právo k Nehnuteľnostiam definovaným v čl. III. ods. 1 Zmluvy na Kupujúceho**.
2. **Kupujúci vyhlasuje, že kupuje Nehnuteľnosti definované v čl. III. ods. 1 Zmluvy od Predávajúceho**. Kupujúci nadobúda Nehnuteľnosti v **podiele 1/1 (slovom: v celosti)** do **výlučného vlastníctva**.
3. Spolu s prevádzanými Nehnuteľnosťami sa na Kupujúceho prevádzajú aj všetky súčasti a príslušenstvo Nehnuteľností.
4. Vlastnícke právo k Nehnuteľnostiam prechádza na Kupujúceho dňom právoplatnosti rozhodnutia Okresného úradu Svidník, katastrálny odbor, ktorým sa povoľuje vklad vlastníckeho práva do katastra nehnuteľností.

**IV.**

**KÚPNA CENA**

1. Kupujúci sa zaväzuje zaplatiť Predávajúcemu za prevod vlastníckeho práva k Nehnuteľnostiam dohodnutú kúpnu cenu vo výške .**..............,-€** (slovom: ....................................................... eur) v súlade s podmienkami OVS.

1. Do kúpnej ceny podľa čl. IV ods. 1 Zmluvy sa Kupujúcemu **započítava zábezpeka** vo výške ...........................,- €, ktorú zložil Predávajúcemu ako účastník OVS.
2. Kupujúci sa zaväzuje zaplatiť Predávajúcemu dohodnutú kúpnu cenu podľa čl. IV ods. 1 Zmluvy po započítaní zábezpeky podľa čl. IV ods. 2 Zmluvy prevodom na účet Predávajúceho **v celosti najneskôr do 15 dní od podpísania Zmluvy zmluvnými stranami**.

**V.**

**ZÁVÄZKY A VEDĽAJŠIE DOJEDNANIA ZMLUVNÝCH STRÁN**

1. Predávajúci ako oprávnený a Kupujúci ako povinný sa dohodli na zriadení **záväzkového predkupného práva na Nehnuteľnostiach.** Kupujúci týmto zriaďuje v prospech Predávajúceho predkupné právo k Nehnuteľnostiam s účinkami inter partes a Predávajúci toto predkupné právo k Nehnuteľnostiam prijíma. Obsahom takto zriadeného predkupného práva je záväzok Kupujúceho ako povinného pre prípad, že by chcel Nehnuteľnosti akýmkoľvek spôsobom scudziť, najskôr tieto Nehnuteľnosti ponúknuť ku kúpe Predávajúcemu ako oprávnenému, a to za cenu, za ktorú tieto Nehnuteľnosti Kupujúci nadobudol podľa Zmluvy na základe výsledku OVS. Predkupné právo **trvá do 15 dní odo dňa nadobudnutia účinnosti tejto Zmluvy.**

**VI.**

**VYHLÁSENIA PREDÁVAJÚCEHO A KUPUJÚCEHO**

1. Predávajúci vyhlasuje, že:
   1. prevádza Nehnuteľnosti aj so všetkými trvajúcimi nájomnými vzťahmi k Nehnuteľnosti.
   2. na prevádzaných Nehnuteľnostiach neviaznu žiadne dlhy, vecné bremená, okrem prípadných zákonných vecných bremien a záložné práva zriadené v prospech tretích osôb,
   3. Nehnuteľnosti a práva k nim sa viažuce nie sú predmetom žiadneho súdneho a/alebo rozhodcovského konania,
   4. je oprávnený s Nehnuteľnosťami disponovať spôsobom umožňujúcim ich platný a účinný prevod na Kupujúceho.
2. Kupujúci vyhlasuje, že:
   1. predávajúci ho oboznámil so skutočnosťou, že byt nachádzajúci sa v rodinnom dome je v užívaní tretích osôb na základe platných nájomných zmlúv a kupujúci uvedené berie na vedomie
   2. stav Nehnuteľností je mu dobre známy,
   3. Nehnuteľnosti kupuje v stave, v akom sa nachádzajú v deň podpisu tejto Zmluvy.

**VII.**

**ZNÁŠANIE NÁKLADOV A VYROVNANIE ZMLUVNÝCH STRÁN**

1. Kupujúci znáša všetky náklady spojené s uzatvorením tejto Zmluvy a s podaním návrhu na vklad vlastníckeho práva k Nehnuteľnostiam do katastra nehnuteľností. **Kupujúci pri podpise tejto Zmluvy uhradí v hotovosti k rukám Predávajúceho sumu vo výške 100,-€ (slovom: sto eur)**, výlučne za účelom úhrady správneho poplatku spojeného s podaním návrhu na vklad vlastníckeho práva do katastra nehnuteľností na podklade tejto Zmluvy.

**VIII.**

**ZMLUVNÁ POKUTA**

1. Kupujúci je povinný uhradiť Predávajúcemu zmluvnú pokutu vo výške 0,5 % z dlžnej sumy za každý, aj začatý deň omeškania so zaplatením kúpnej ceny.
2. Predávajúci je oprávnený započítať uplatnenú zmluvnú pokutu voči akejkoľvek pohľadávke, ktorú má v čase započítania voči Kupujúcemu.

**IX.**

**ODSTÚPENIE OD ZMLUVY**

* + 1. Predávajúci je oprávnený odstúpiť od Zmluvy, v prípade závažného porušenia povinností podľa ods. 3.1 tohto článku Zmluvy zo strany Kupujúceho, a to písomným oznámením odstúpenia od Zmluvy doručeným Kupujúcemu.
    2. Účinky odstúpenia od Zmluvy nastávajú v deň doručenia odstúpenia od Zmluvy Predávajúcim Kupujúcemu.
    3. Závažným porušením Zmluvy zo strany Kupujúceho sa rozumie:

3.1 Omeškanie Kupujúceho so zaplatením kúpnej ceny podľa čl. IV ods. 3 Zmluvy.

* + 1. Odstúpením od Zmluvy Predávajúcim, sa Zmluva zrušuje od počiatku.
    2. Predávajúci je povinný do 3 (slovom: šesťdesiatich) dní odo dňa preukázateľného doručenia odstúpenia od Zmluvy Kupujúcemu, uhradenú kúpnu cenu vrátiť Kupujúcemu poukázaním na účet Kupujúceho.
    3. V prípade odstúpenia od Zmluvy je Kupujúci povinný previesť späť nadobudnuté Nehnuteľnosti na Predávajúceho za nadobúdaciu kúpnu cenu po započítaní uplatnených zmluvných pokút alebo po odpočítaní zo sumy zábezpeky. V prípade odstúpenia od Zmluvy z dôvodu na strane Kupujúceho sa zábezpeka zložená Kupujúcim ako súťažiteľom v rámci OVS nevracia.
    4. Predávajúci je oprávnený za účelom úhrady zmluvnej pokuty Kupujúcim, ponechať si časť kúpnej ceny, zodpovedajúcu výške zmluvnej pokuty počítanej podľa čl. VIII. Zmluvy. Uvedené sa použije obdobne aj v prípade, ak časť kúpnej ceny postačí na úhradu len časti zmluvnej pokuty počítanej podľa čl. VIII Zmluvy.
    5. Odstúpením od Zmluvy nárok Predávajúceho na zmluvnú pokutu nezaniká.
    6. Kupujúci je oprávnený odstúpiť od Zmluvy, v prípade závažného porušenia povinností zo strany Predávajúceho, a to písomným oznámením odstúpenia od Zmluvy doručeným Predávajúcemu.
    7. Odstúpením od Zmluvy Kupujúcim, sa Zmluva zrušuje od počiatku.

**X.**

**SPLNOMOCŇOVACIE USTANOVENIE**

1. **Kupujúci týmto výslovne splnomocňuje Predávajúceho**, aby v jeho mene podal návrh na vklad vlastníckeho práva k Nehnuteľnostiam do katastra nehnuteľností vedeného Katastrálnym odborom Okresného úradu Svidník, a to na podklade tejto Zmluvy v prospech Kupujúceho.
2. Návrh na vklad vlastníckeho práva do katastra nehnuteľností bude podaný Predávajúcim po zaplatení celkovej kúpnej ceny Kupujúcim podľa čl. IV Zmluvy.

**XI.**

**ZÁVEREČNÉ USTANOVENIA**

1. Zmluva nadobúda platnosť dňom podpisu zmluvnými stranami a účinnosť podľa § 47a zákona č. 40/1964 Zb. Občianskeho zákonníka v znení neskorších predpisov, deň nasledujúci po dni jej zverejnenia v Centrálnom registri zmlúv.
2. Akékoľvek zmeny alebo doplnky tejto Zmluvy musia byť uzavreté písomne so súhlasom oboch zmluvných strán.
3. Táto Zmluva nahrádza všetky predošlé dohody vykonané ústne alebo písomne, týkajúce sa predmetu tejto Zmluvy.
4. Výslovne neupravené zmluvné vzťahy sa riadia príslušnými ustanoveniami zákona č. 40/1964 Zb. Občianskeho zákonníka v znení neskorších predpisov a ostatných právnych predpisov Slovenskej republiky v ich platnom znení.
5. Pokiaľ by niektoré ustanovenia tejto Zmluvy alebo jej budúce ustanovenia boli úplne alebo čiastočne právne neplatné alebo by stratili platnosť neskôr, nebude tým platnosť a účinnosť ostatných ustanovení Zmluvy dotknutá.
6. Zmluvné strany prehlasujú, že majú plnú spôsobilosť k uzavretiu tejto Zmluvy, v Zmluve prejavili svoju vôľu slobodne a vážne, pred jej podpísaním si ju prečítali, tejto porozumeli a súhlasia s jej obsahom, na znak čoho ju vlastnoručne podpisujú. Prehlasujú, že Zmluva nebola uzavretá v tiesni či za nápadne nevýhodných podmienok a ich zmluvná voľnosť nebola obmedzená.
7. Zmluva je vyhotovená v 4 (slovom: štyroch) rovnopisoch rovnakej právnej sily, z toho po jednom rovnopise pre každého účastníka Zmluvy a dva rovnopisy pre Okresný úrad Svidník, Katastrálny odbor.

V Kračúnovciach, dňa ............... V .................................., dňa ...............

**Predávajúci: Kupujúci:**

---------------------------------- ----------------------------------

**Michal Boleš**

starosta obce Kračúnovce